钦定古今图书集成/明伦汇编/官常典/第614卷 > 明亮
## 钦定古今图书集成/明伦汇编/官常典/第614卷 > 明亮

按《魏书良吏传》：“亮字文德，平原人，性方厚，有识干，自

臣勇武，其号至浊，且文武又殊，请更改授’。世宗曰：‘今
依劳行赏，不问清浊，卿何得乃复以清浊为辞’？亮曰：
‘圣明在上，清浊故分。臣既属圣明，是以敢启’。世宗曰：
‘九流之内，人咸君子，虽文武号殊，佐治一也。卿何得
独欲乖众，妄相清浊？所请未可，但依前授’。”亮曰：“今江
左未宾，书轨宜一，方为陛下授命前驱，拓定吴会。官
爵陛下之所轻，贱命微臣之所重，陛下方收所重，何
惜所轻。”世宗笑曰：“卿欲为朕拓定江表，揃平萧衍，揃
平拓定，非勇武莫可。今之所授，是副卿言。辞勇及武，
自相矛楯。”亮曰：“臣欲仰禀圣规，运筹而定，何假勇武，
方乃成功。”世宗曰：“谋勇二事，体本相须。若勇而无谋，
则勇不独举；若谋而无勇，则谋不孤行。必须兼两，乃
能制胜。何得云偏须运筹，而不复假勇乎？”亮曰：“请改
授平远将军。”世宗曰：“运筹用武，然后远人始平。卿但
用武平之，何患不得平远也。”亮乃陈谢而退。后除阳
平太守，清白爱民，甚有惠政，声绩之美，显著当时，朝
廷嘉其风化。转汲郡太守，为治如前，誉宣远近，二郡
民吏迄今追思之。卒，孝昌初，赠左将军、南青州刺史。
初，亮之在阳平，属相州刺史、中山王熙起兵讨元义。
时并州刺史城阳王徽亦遣使诣亮，密同熙谋。熙败，
亮诡其使辞，由是徽音获免。二年，诏追前效，重赠平
东将军、济州刺史，拜其子希远奉朝请。